**24.07.2025**

**E-pasta nosaukums**

Par Covid-19 laboratorijas pakalpojumiem     

**E-pasta teksts**

Nacionālais veselības dienests (turpmāk – Dienests) vērš laboratorijas pakalpojumu sniedzēju uzmanību, ka no 2025.gada 1.janvāra Covid-19 laboratorijas pakalpojumiem Dienestam vairs netiek piešķirts papildus finansējums, līdz ar to šos pakalpojumus apmaksā no Dienesta iekšējiem budžeta resursiem.

Ņemot vērā to, ka izpilde par Covid-19 laboratorijas pakalpojumiem ievērojami pārsniedz plānoto finansējumu 2025.gadam (kas tika aprēķināts pēc 2024.gada faktiski veiktā darba), Dienests pieņēma lēmumu palielināt Covid-19 ambulatorajiem laboratorijas pakalpojumiem paredzēto finansējumu 2025.gada otrajam pusgadam, atbilstoši faktiski veiktajam darbam 2025.gada 6 mēnešos.

 Vienlaikus Dienests informē, ka no 2025.gada 1.augusta Covid-19 laboratorijas pakalpojumi tiks kvotēti un apmaksāti tikai kvotas ietvaros. Plānotais finansējums par Covid-19 laboratorijas pakalpojumiem 2025.gadam tiks aprēķināts, veicot laboratorijas finansējuma pārplānošanu pēc 6 mēnešu līgumu izpildes, un tiks norādīts jaunajā finanšu paziņojumā.